ИлъэсыщIэ псейм фезыгъэблагъэхэм фахуэсакъ
ИлъэсыщIэ псейм фрагъэблагъэу интернеткIэ билет зыщэхэм хуэсакъыпхъэу къет Роскомнадзорым. Апхуэдэхэм яхэтщ хабзэм къемызэгъыу паспортым щIэупщIэ, ар къагъэсэбэпурэ, иужькIи бзаджагъэ зылэжь куэд.
Махуэшхуэм иращIэкI илъэсыщIэ псейм цIыху ирагъэблагъэу билет зыщэхэм яхэтщ паспортым, банк картэм, электрон пощтым, хэщIапIэм щIэупщIэхэр. Абы къыдэкIуэу, езы IуэхущIапIэхэм я лэжьыгъэм теухуауэ зыри зыщIыпIи щагъэлъагъуэркъым, зыхуахьэс информацэри хэIущIыIу ямыщIыну укъагъэгугъэркъым.
Роскомнадзорым ди цIыхухэр къыхуреджэ интернет-щапIэхэмрэ цIыхухэмрэ я зэгурыIуэныгъэр зыгъэбыдэ тхылъхэм щIэупщIэну, сакъыну. Урысейм и хабзэхэм къызэрагъэувымкIэ, апхуэдэ тыкуэнхэм я къалэнщ я хуитыныгъэхэм теухуа тхыгъэ я сайтым илъыну, дэтхэнэ зы щэхуакIуэми абы щыгъуазэ зыщищIын хуэдэу. Армырамэ, интернет-тыкуэнхэм хабзэр къызэпауду аращи, административнэ жэуапым ирашэлIэнущ.
Зи гугъу тщIы хабзэншагъэм хуэдэ фрихьэлIамэ, Роскомнадзорым и сайтым фыкъатхэ.
Роскомнадзорым и хъыбарегъащIэ IуэхущIапIэ.
